Heren Sporthorloge Militair horloge Digitaal horloge Japans Kwarts Digitaal Kalender Waterbestendig Dubbele tijdzones alarm s Nachts 5892062 2017 – €27.99
Kenmerk:Waterbestendig,Kalender,s Nachts oplichtend,alarm,Dubbele tijdzones
Waterbestendig, Kalender, s Nachts oplichtend, alarm, Dubbele tijdzones,
Vrijetijdsschoenen, Cool, camouflage, Vintage, Oudste kleuterskool vier fees | Netwerk24
Oudste kleuterskool vier fees
Deur Alver Uys 11 Maart 2019 06:00
Felicity Pekeur (opvoeder), Samantha Wehr (student) Charlene Jacobs (opvoeder), Gerald Bailey (opsigter) en Lauren Manus (student) by die Sonnestraal-kleuters. She-Attle Nango (opvoeder) was afwesig toe die foto geneem is.Foto: Nasifa Sulaiman
Die oudste kleuterskool in Worcester, Sonnestraal-kleuterskool, vier vanjaar sy 60ste bestaansjaar.
Die gedagte aan die noodsaaklikheid van voorskoolse onderwys en ’n sentrum waar dit kon plaasvind, het reeds in 1958 sy beslag gekry toe die destydse Ouer-Onderwysersbond (T.L.S.A) ná deeglike oorweging aan die gemeenskap in ’n volgepakte saal in die Julie Naudé-crèche in Le Sueurstraat bekend gemaak is. Omdat dit groot byval by die gemeenskap gevind het, is ná die eerste opvolgvergadering op 21 April 1959 besluit om die kleuterskool Worcester Sonstraal-kleuterskool te noem. Op die volgende vergadering op 16 Junie 1959 is egter besluit op die naam Sonnestraal-kleuterskool, ’n naam wat intussen sinoniem met die gemeenskap geword het.
Die eerste groep van 13 kleuters het aan huis van wyle Essop Ismail (vader van die bekende Ismail-broers Anwar, Ceraj en Nizaam) begin met Milly Schroeder wat hulle smiddae ná skool onder haar vlerk geneem het.
Van die begin van 1960 af het Dulcie Baartzes ook die kleuters soggens besig gehou. Sonnestraal het in 1962 met Baartzes in hul huidige gebou in Kerkhofstraat met ongeveer 20 kleuters begin. Vyf jaar later (1967) het Ellen Kleintjes haar by Baartzes aangesluit en aan die einde van 1997 ná 30 jaar afgetree.
Duisende kleuters het intussen hul grondslag vir skool by Sonnestraal begin. Oor die jare het mans en vroue uit alle sfere van die samelewing as kleuters deur Sonnestraal se deure gegaan. Onder hulle kan genoem word dr. Brian Wilson, hoof van curriculum-ondersteuning by die plaaslike Obos en al sy broers asook hul suster, Vivian; die Narotam-broers wat later albei bekende aptekers op die dorp was; wyle Riyhaad Williams, prokureur en later burgemeester; die bekende prokureur Dudley Davids; die tandarts dr. Kevin Smith; honderde opvoeders wat almal later diep spore in die onderwys kom trap het; die Ismail-broers; al die kinders van wyle Imam Latoe; en ds. Jeff Fransman, om maar net ’n paar te noem, het almal Sonnestraal Kleuterskool bygewoon.
Twee van die oorspronklike stigterslede, Dinah Wilson en Henogh Haas, leef nog. Wilson het nie net vir jare as sekretaresse op die kleuterskool-bestuur gedien nie, maar ook nog gereeld haar gewig ingegooi wanneer hulle op haar nommer druk. Hiermee saam het Johnny Heradien langer as 45 jaar na Sonnestraal se geldsake omgesien en kom hy nog gereeld inloer om die huidige personeel en bestuur met kundige raad te bedien.
Sonnestraal beoog verskeie gesellighede vir 2019 om dié besonderse mylpaal te vier. Die kleuterskool het Sondag 3 Maart begin met ’n feesdiens wat gelei is deur die oudleerder eerw. Mario Davids, terwyl die huidige opsigter, Gerald Bailey, die feesgangers met ’n solo-item vergas het. Die brigade van die VGK Worcester-Oos het ook by die diens opgetree. ’n Pretdag word Saterdag 6 April gehou. Sonnestraal hou 3 September sy debutante-geselligheid en 14 September word ’n optog met vlotte deur die strate van Worcester gehou.
Die feesjaar word 17 November luisterryk met ’n dankseggingsdiens afgesluit.